Sign in / Join .st0{fill:#34437F;} .st1{fill:#878787;} Sunday, October 10, 2021 ikteb hawn… Fittex Magħrufa n-nominazzjonijiet tal-Ballon D'Or 2021 Minn talk.mt October 10, 2021 talk.mt Jorginho ta' Chelsea, Lionel Messi ta' Paris St-Germain u Robert Lewandowski ta' Bayern Munich jinsabu fil-lista mqassra għall-premju Ballon d'Or 2021. Fl-2019 Messi kien ir-rebbieħ għar-rekord ta' s-sitt darbiet. L-attakkant rebaħ l-ewwel titlu internazzjonali maġġur meta għen lill-Arġentina tirbaħ il- Copa America fis-sajf li għadda. Il-midfielder tal-Italja, Jorginho, għen lil Chelsea jirbħu ċ-Champions League fl-istaġun li għadda qabel ir-rebħ tal-Euro 2020 mal-Italja fis-sajf ukoll. L-attakkant straordinarju tal-Polonja, Lewandowski, rebaħ iż-Żarbun tad-Deheb Ewropew 2020-21, wara li skorja 41 goal hekk kif Bayern Munich rebħu t-titlu tal-Bundesliga Ġermaniża fl-istaġun li għadda. Ir-rebbieħ ħames darbiet ta' Manchester Uni­ted, Cristiano Ronaldo, u Luka Modric ta' Real Madrid, huma l-uniċi players minbarra Messi li rebħu l-premju mill-2008 u t-tnejn huma nominati. Hemm 14-il player tal-Premier League fil-lista mqassra ta' 30 fl-2021 u ħames membri tal-iskwadra rebbieħa tal-Kampjonat Ewropew tal-Italja. Il-Ballon d'Or, organizzat minn France Football , jingħata kull sena lill-aqwa player tad-dinja. Il-premju ma ngħatax fl-2020 – għall-ewwel darba mill-1956 – minħabba l-pandemija tal-coronavirus. Ir-rebbieħ tal-premju jitħabbar fid-29 ta' Novembru fit-Theatre du Chatelet ta' Pariġi. Il-players tal-Ingilterra, Jude Bellingham (Borussia Dortmund), Mason Greenwood (Man United) u Bakayo Saka (Arsenal) huma fost l-10 nominati għall-Kopa Trophy, li hija għall-players taħt il-21 sena. Il-Yashin Trophy hija għall-aqwa goalkeeper u l-erba' players mill-Premier League fuq il-lista mqassra ta' 10 huma Edouard Mendy (Chelsea, Senegal), Ederson (Man City u Brażil), Kasper Schmeichel (Leicester City, Danimarka) u Emiliano Martinez (Aston Villa, Argentina). Il-Ballon d'Or ingħata kull sena minn France Football mill-1956, bl-Ingliż Stanley Matthews ikun l-ewwel rebbieħ. Sal-1995 kien biss għall-players Ewropej, iżda mill-2007 espanda biex isir miftuħ għal kwalun­kwe player fi club Ewropew mill-bqija tad-dinja. Il-lista ta' 30 player nominati hija kumpilata mill-istaff editorjali tal-magażin Franċiż, bir-rebbieħ ivvutat minn ġurnalisti minn madwar id-dinja, b'rappreżentant wieħed għal kull pajjiż. Mill-2010 sal-2015 amalgama mal-premjijet tal-FIFA, iżda mbagħad inqasmu u l-korp governattiv dinji waqqaf il-premjijiet tiegħu stess fl-2016. Artiklu preċedenti Jidħlu 15-il kriżi serja f'temp ta' sagħtejn Artiklu li jmiss OPPOŻIZZJONI FJAKKA